stanford-oval/wikipedia huggingface dataset:
זהות בדויה (סדרת טלוויזיה)
עלילת הסדרה > עונה חמישית

בפתיחתה של העונה החמישית, ווהן הפצוע נלקח ממקום התאונה, אולם סידני מצליחה לחמוק מזירת האירוע. סידני מגלה כי ווהן, ששמו האמיתי הוא אנדריי מישל, חשוד כסוכן כפול, וכי ייתכן שהתאונה הייתה למעשה מבצע חילוץ.
לאחר שווהן מצליח לחמוק מידי חוטפיו, הוא מגלה לסידני כי הוא חוקר במשך שנים ארגון הידוע כ"נבואה החמישית", אותו חקר אביו עד שנהרג. במהלך מבצע לכידת ספר השייך לארגון, סידני עונה לשיחת טלפון מרופאה, המבשר לה כי היא בהיריון. במהלך הבריחה מזירת המבצע, מאתר אותם גורדון דין, שהתחזה קודם לכן לחוקר CIA, והוא יורה בווהן פעמים רבות מנשק אוטומטי.
בבית החולים, לאחר שמוציאים את הכדורים מווהן, הוא מדבר עם סידני, והם מחליטים לקרוא לתינוק, אם יתגלה כבת – איזבל. לאחר מכן, ווהן מבקש מסידני לתת לו מעט מים, ולבו מתמוטט. בחזרתם ללוס אנג'לס, נערכת לווהן הלוויה על ידי כל שותפיו ל-CIA.
לאחר ארבעה חודשים, סידני ממשיכה לחקור את מותו של ווהן, תוך שהיא מנסה לאתר את גורדון דין באמצעות רוצחת שכירה עמה עבד ווהן, רנה ריאן. באותה עת, מנסה ארגונו של גורדון דין, 'הצריף', לאתר פריטים של רמבלדי, הקשורים ל"נבואה החמישית". 'הצריף' משמש כארגון סודי, המתחזה ליחידת מבצעים סודית של ה-CIA, בדומה ל-SD6 בעבר.
סוכנים חדשים מובאים ל-APO, על מנת להחליף את ווהן, את אריק וייס – המועבר לוושינגטון הבירה לתפקיד קרוב לנשיא, ואת נדיה, המצויה בתרדמת. ת'ומס גרייס הוא סוכן צעיר, בעל שיטות לא מקובלות לפעולה, המתנגשות לעיתים בשיטותיה של סידני. רייצ'ל גיבסון היא סוכנת של 'הצריף' שמגלה בעזרת סידני ות'ומס את האמת, ומביאה בכך אף להחרבתו של מרכז הפעולה שלהם בפראג.
לאורך העונה, ארווין סלואן מונע בידי הצורך למצוא תרופה לנדיה, וכך הוא מתחבר ל"נבואה החמישית", המביאים אף לשחרורו מהכלא, בו היה מאז אירועי סובוגדה וגילוי האמת מאחורי עבודתו באומניפאם. בתמורה לשחרורו, הוא חוזר לעבוד ב-APO (תחת ניהולו של ג'ק) והוא מעביר מידע מודיעיני ל"נבואה החמישית" ולגורדון דין.
עם סיומה של הסדרה, מצליח סלואן, בעזרת ג'וליאן סארק וקלי פייטון, להשיג את השליטה על התליון ועל ה'אופק', גלגל החיים (אותו הוא מקבל מאירינה דרבקו). על מנת למצוא את קברו של רמבלדי, ולהביא למילוי מטרתו הסופית, הוא חוטף את מרשל ורייצ'ל, המסייעים לו, תוך שהם חושפים את מיקומו.
כך, מתגלה כי מטרתו הסופית של סלואן היא חיי הנצח, עבורם הוא הקריב את חייה של נדיה. אולם, הוא נכלא לנצח בקברו של רמבלדי, על ידי ג'ק הפצוע אנושות, המקריב עצמו כדי לנקום את כל הסבל שגרם סלואן לסידני במשך השנים.
סידני מצליחה לאתר את ה'אופק' בהונג קונג, ומוצאת את אמה. לאחר מאבק ממושך ביניהן, נופלת אירינה למותה. מטרתה הסופית, השמדת וושינגטון ולונדון בטילים גרעיניים, לא יוצאת לבסוף אל הפועל, אף שהביאה להגשמת נבואתו של רמבלדי, בדבר הכוכבים שיפלו מן השמיים, בהפלת לווייני ריגול בכל העולם.
הסדרה מסתיימת בקפיצה מספר שנים קדימה. ווהן וסידני בשלבי פרישה מן ה-CIA, ובמשפחתם ישנו תינוק חדש, הקרוי על שמו של ג'ק. מרכוס דיקסון, מנהל ב-CIA, מבקר בביתם על שפת הים, ואיזבל מגלה כישרונות מיוחדים, בהרכיבה את ה'סמן', מגדל מורכב לבנייה אותו בנתה אף סידני בצעירותה. אמנם, היא מפרקת אותו לאחר מכן, כאות לכך שאין היא ממשיכה בדרכה של אמה, ויוצאת עם משפחתה לטיול על שפת הים.
גיליאן ג'ייקובס

| --- | --- |

 לידה:  19 באוקטובר 1982 (בת 42) פיטסבורג, ארצות הברית 
 שם לידה:  Gillian MacLaren Jacobs 
 סוגה מועדפת:  קומדיה, דרמה קומית
 מדינה:  ארצות הברית ארצות הברית
 תקופת הפעילות:  מ-2005
 מקום לימודים:  בית הספר ג'וליארד (2004)  Mt. Lebanon High School  Pennsylvania Governor's School for the Arts 
 פרופיל ב-IMDb
 
גיליאן מקלארן ג'ייקובס (באנגלית: Gillian MacLaren Jacobs; נולדה ב-19 באוקטובר 1982) היא שחקנית ובמאית קולנוע אמריקאית. ידועה בתפקידיה כבריטה פרי בקומדיית המצבים "קומיוניטי" וכמיקי דובס בסדרה "אהבה" מבית נטפליקס. ג'ייקובס הופיעה גם בעונה הרביעית של הסדרה "בנות" של רשת HBO בתפקיד מימי-רוז הווארד. בין הופעותיה הקולנועיות "בדרך לג'קוזי עוצרים בזמן" (2015) ו"בלי לחשוב פעמיים" (2016).
ביוגרפיה

ג'ייקובס נולדה בפיטסבורג, פנסילבניה שבארצות הברית למשפחה נוצרית. למרטינה וויליאם פ. ג'ייקובס ג'וניור, וגדלה במאונט לבנון שבפנסילבניה. ג'ייקובס גודלה על ידי אמה.
בגיל שמונה החלה ללמוד משחק בתיאטרון פיטסבורג פלייהאוס. היא הופיעה בתיאטרון הציבורי של פיטסבורג בו השתתפה בתחרות מונולוגים של שייקספיר שהובילה לליהוקה בתפקיד טיטאניה בהפקת "חלום ליל קיץ".
לאחר שסיימה את לימודיה בתיכון בשנת 2000 עברה לניו יורק ללמוד בבית בית הספר ג'וליארד, שם סיימה את לימודיה בשנת 2004.
ביוגרפיה > קריירה

תפקידה הראשון של ג'ייקובס היה בדרמת הטלוויזיה "The Book of Daniel‏" של רשת NBC‏ בשנת 2006.
לאחר מכן השתתפה כאורחת בסדרות "פרינג'", "רופא להשכיר", "האישה הטובה" ו"חוק וסדר: כוונה פלילית". ג'ייקובס הופיעה במספר הפקות תיאטרון בשנים 2007–2008 וב-2009 החלה להופיע בקומדיית המצבים הפופולרית של רשת NBC "קומיוניטי" בתפקיד של בריטה פרי; דמות אשר גילמה במשך שש עונות עד לביטולה של הסדרה ב-2015.
בקולנוע הופיעה ג'ייקובס, בין השאר, בסרט "ציפור שחורה" (2007), בקומדיה השחורה "עמוק בגרון" (2008), בדרמה "גני הלילה" (2008), במותחן העל טבעי "הקופסה" (2009), בקומדיה הרומנטית "שותפות לחיים" (2014) לצידה של לייטון מיסטר, בדרמה "שחור או לבן" (2014) לצד קווין קוסטנר, בקומדיית המדע בדיוני "בדרך לג'קוזי עוצרים בזמן" (2015) ובדרמה הקומית העצמאית "בלי לחשוב פעמיים"‏ (2016). היא גם דיבבה את דמותה של סטא'בי בסדרה "מפלצות נגד חייזרים" של רשת ניקלודיאון. בעונה הרביעית של הסדרה "בנות" גילמה את מימי-רוז הווארד, חברתו האמנית של אדם.
בשנת 2015 ביימה את הסרט התיעודי הקצר "מלכת הקוד" העוסק במדענית המחשב ואדמירלית צי ארצות הברית גרייס הופר.
בשנים 2016–2018 גילמה את דמותה של מיקי דובס בסדרת הדרמה הקומית "אהבה" ("Love") שיצרו ג'אד אפאטו ולזלי ארפין עבור נטפליקס.
בשנת 2018 שיחקה בסרט הקומדיה "האמא של המסיבות", בכיכובה של מליסה מקארתי.
בשנת 2020 שיחקה בסרט "המחנה הקסום".
בשנת 2021 שיחקה בטרילוגיית סרטי האימה המבוססת על סדרת הספרים "רחוב פחד", שנכתבה על ידי הסופר ר. ל. סטיין – "רחוב הפחד – חלק 1: 1994", "רחוב הפחד – חלק 2: 1978" ו"רחוב הפחד – חלק 3: 1666", שעלו לשירות הזרמת המדיה של נטפליקס ביולי 2021.
במרץ 2022 לוהקה לאחת הדמויות הראשיות במיני-סדרה אמריקאית של נטפליקס "אל מעבר האוקיינוס" מאת הסופרת והתסריטאית אנה וינגר.
ביוגרפיה > חיים אישיים

ג'ייקובס מתנזרת מסמים ואלכוהול, החלטה שלדבריה קיבלה בגיל צעיר בעקבות התמכרותו של אביה ובזכות הספר Go Ask Alice העוסק בנערה בת 15 המתמכרת לסמים - שגרמו לה להרתע מכך.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | Building Girl | קייטי |  |
| 2007 | Blackbird | פרוגי |  |
| 2008 | עמוק בגרון | צ'רי דאקירי / בת' |  |
| 2008 | Gardens of the Night | לזלי |  |
| 2009 | הקופסה | דיינה |  |
| 2009 | איש בודד | בחורה גבוהה |  |
| 2010 | Helena from the Wedding | הלנה |  |
| 2010 | Nonames | סי.ג'יי |  |
| 2010 | Coach | זואי |  |
| 2011 | Let Go | דארלה דה מינט |  |
| 2012 | Watching TV with the Red Chinese | סוזני |  |
| 2012 | נקמה עבור ג'ולי | טינה |  |
| 2012 | Adventures in the Sin Bin | לורין |  |
| 2012 | דרושה חברה לסוף העולם | קייטי |  |
| 2013 | ברט וונדרסטון המופלא | מירנדה |  |
| 2013 | Bad Milo! | שרה |  |
| 2013 | The Big Ask | אמילי |  |
| 2013 | Made in Cleveland | מרת'ה |  |
| 2014 | שותפות לחיים | פייג' קירנס |  |
| 2014 | אבודה במיני | רוז |  |
| 2014 | The Lookalike | לייסי |  |
| 2014 | שחור או לבן | פיי |  |
| 2015 | The Queen of Code |   | סרט דוקומנטרי קצר; במאית |
| 2015 | בדרך לג'קוזי עוצרים בזמן | ג'יל |  |
| 2015 | No Way Jose | פני |  |
| 2015 | Visions | סאדי |  |
| 2016 | בלי לחשוב פעמיים | סמנת'ה |  |
| 2016 | Dean | ניקי |  |
| 2016 | Brother Nature | גוון טארלי |  |
| 2017 | החיים חמוצים | טרייסי |  |
| 2018 | האמא של המסיבות | הלן |  |
| 2018 | איביזה | הרפר |  |
| 2018 | Curated |   | סרט קצר; במאית |
| 2020 | הייתי פה | קייט קונקלין |  |
| 2020 | המחנה הקסום | כריסטינה דארקווד |  |
| 2020 | בוא לשחק | שרה |  |
| 2021 | North Hollywood | אביגיל |  |
| 2021 | מארק, מרי וכמה אנשים אחרים | ד"ר ג'ייקובס |  |
| 2021 | רחוב הפחד – חלק 1: 1994 | כריסטין "זיגי" ברמן |  |
| 2021 | רחוב הפחד – חלק 2: 1978 | כריסטין "זיגי" ברמן |  |
| 2021 | רחוב הפחד – חלק 3: 1666 | כריסטין "זיגי" ברמן |  |
| 2021 | אי צדק | הארלי קווין | דיבוב |
| 2022 | More Than Robots |   | סרט דוקומנטרי; במאית |
| 2022 | חוזה מסוכן | בריאן הארפר |  |
| 2022 | The Seven Faces of Jane | ג'יין | גם במאית ותסריטאית |
| 2022 | לילה מוטרף במוזיאון: שובו של קאמונרה | אריקה דיילי | דיבוב |
| TBA | Any Other Night | מגי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | The Book of Daniel | אדל קונגרייב | 3 פרקים |
| 2007 | טרוולר | קימברלי | פרק: "Pilot" |
| 2008 | פרינג' | ג'ואנה אוסטלר | פרק: "The Equation" |
| 2009 | חוק וסדר: כוונה פלילית | סו סמית' | פרק: "Rock Star" |
| 2009 | רופא להשכיר | טס פרימולי | פרק: "There Will Be Food" |
| 2009 | האישה הטובה | סוניה | פרק: "Pilot" |
| 2009–2015 | קומיוניטי | בריטה פרי | תפקיד ראשי (6 עונות); 110 פרקים |
| 2010 | Aqua Teen Hunger Force | אשתו של קארל | דיבוב; פרק: "Larry Miller Hair System" |
| 2012 | רובוט צ'יקן | דמויות שונות | דיבוב; פרק: "Punctured Jugular" |
| 2012–2016 | Comedy Bang! Bang! | אישה / עצמה | 3 פרקים |
| 2013 | The Venture Bros. | מרשה באקווד | דיבוב; פרק: "Venture Libre" |
| 2013–2014 | מפלצות נגד חייזרים | סטהאבי | דיבוב; 12 פרקים |
| 2014 | The Greatest Event in Television History | סוני | ספיישל טלוויזיוני של Adult Swim |
| 2014 | אבא אמריקאי | קריסטי | דיבוב; פרק: "Introducing the Naughty Stewardesses" |
| 2014 | Tim & Eric's Bedtime Stories | מטופלת צעירה | פרק: "Toes" |
| 2015 | בנות | מימי-רוז הווארד | 5 פרקים |
| 2015 | הרפתקאות פין וג'ייק | M.A.R.G.L.E.S | דיבוב; פרק: "You Forgot Your Floaties" |
| 2015 | Long Live the Royals | רוזלינד | דיבוב; 4 פרקים |
| 2016 | Great Minds with Dan Harmon | עדה לאבלייס | פרק: "Ada Lovelace" |
| 2016–2018 | אהבה | מיקי דובס | תפקיד ראשי (3 עונות); 34 פרקים |
| 2017 | ד"ר קן | ארין | פרק: "Ken's New Intern" |
| 2017 | רגולר שואו | בלו-ריי | דיבוב; 3 פרקים |
| 2017 | Bajillion Dollar Propertie$ | ג'ני טאנר | פרק: "Chelsea Leight-Leigh Lately" |
| 2017 | ליגת הצדק בפעולה | רוקסי רוקט (אנ') | דיבוב; פרק: "The Fatal Fare" |
| 2017 | ריק ומורטי | סופרנובה | דיבוב; פרק: "Vindicators 3: The Return of Worldender" |
| 2017 | HarmonQuest | צ'יפ | דיבוב; פרק: "The Quest Continues" |
| 2018 | אנג'י טרייבקה | בקי באנקר | פרק: "Joystick Luck Club" |
| 2019 | Weird City | מוליה | פרק: "Chonathan & Mulia & Barsley & Phephanie" |
| 2019 | מועדון האסטרונומיה: תוכנית המערכונים | מרי פופינס | פרק: "Full House But Black" |
| 2020 | אזור הדמדומים | אנני מיטשל | פרק: "Meet in the Middle" |
| 2020 | מסע בין כוכבים: סיפונים תחתונים | סגן ברברה ברינסון | דיבוב; פרק: "Cupid's Errant Arrow" |
| 2020 | Marvel's 616 |   | במאית הפרק: "Higher, Further, Faster" |
| 2021 | בלתי מנוצח | סמנת'ה איב וילקינס / איב האטומית | דיבוב; 7 פרקים |
| 2021 | Ten Year Old Tom | דקוטה | דיבוב; 10 פרקים |
| 2021 | אקוומן: מלך אטלנטיס | מירה | דיבוב; 3 פרקים |
| 2022 | לייקרס: קבוצה מנצחת | כריס ריילי | 4 פרקים |
| 2022 | מינקס | מגי | 2 פרקים |
| 2023 | אל מעבר האוקיינוס | מרי ג'יין גולד | מיני-סדרה |
הערות שוליים

↑  "A New Generation". Purple. Spring–Summer 2009. אורכב מ-המקור ב-8 בפברואר 2017. נבדק ב-8 בפברואר 2017. What's your full name? - Gillian Maclaren Jacobs ... What are your parents' names? - Martina Magenau Jacobs and William F Jacobs Jr. {{cite web}}:  (עזרה) (Scroll down to Jacobs entry.)
↑  "Gillian Jacobs". NNDB.com. ארכיון מ-25 באוגוסט 2016. נבדק ב-8 בפברואר 2017. {{cite web}}:  (עזרה)
↑  "Gillian Jacobs Biography". TVGuide.com. ארכיון מ-30 בינואר 2017. נבדק ב-8 בפברואר 2017. {{cite web}}:  (עזרה)
↑  "Carol Marie Spiller Magenau Obituary". Erie Times-News. Erie, Pennsylvania. 18 בדצמבר 2006. ארכיון מ-3 במרץ 2016. נבדק ב-26 באוגוסט 2015. {{cite web}}:  (עזרה)
↑  Randall, Reese (באפריל 2010). "Gillian Jacobs". Pittsburgh Magazine. ארכיון מ-16 באפריל 2016. נבדק ב-5 ביולי 2013. {{cite web}}:  (עזרה)
↑  Isherwood, Charles (18 באוקטובר 2007). "Torn Between Two Loves: The Oboe and the 'Hot Mess'". The New York Times. ארכיון מ-5 ביוני 2015. {{cite web}}:  (עזרה)
↑  Silberman, Lucy (1 באוגוסט 2008). "Gillian Jacobs". Interview. אורכב מ-המקור ב-28 בספטמבר 2009. נבדק ב-6 בינואר 2010. {{cite web}}:  (עזרה)
↑  Swift, Andy (21 במאי 2014). "Girls Exclusive: Community's Gillian Jacobs Nabs Recurring Role In Season 4". TVLine. Penske Media Corporation. ארכיון מ-24 ביולי 2014. נבדק ב-12 ביולי 2014. {{cite web}}:  (עזרה)
↑  "Signals: The Queen of Code – ESPN News". ESPN Video. 21 בינואר 2015. ארכיון מ-1 בפברואר 2015. נבדק ב-29 בינואר 2015. {{cite web}}:  (עזרה)
↑  Andreeva, Nellie (16 בספטמבר 2014). "Netflix Nabs Judd Apatow Comedy Series With 2-Season Order; Paul Rust & Gillian Jacobs To Star, Legendary TV To Produce". Deadline.com. Penske Media Corporation. ארכיון מ-29 בינואר 2017. נבדק ב-27 באוקטובר 2014. {{cite web}}:  (עזרה)
| --- | --- |
בקרת זהויות :  PLWABN: 9812480726605606  BnF: cb167289330 (data)  GND: 1070292907  ISNI: 0000 0001 0182 718X  LCCN: no2010174184  NLK: KAC2020Q5118  NTA: 396039081  SUDOC: 176009027  VIAF: 151702000   WorldCat (עם VIAF): 151702000
ללא עקבות (סדרת טלוויזיה)

| --- | --- |

 סוגה:  דרמה
 יוצרים:  הנק סטיינברג
 שחקנים:  אנתוני לפאליה  פופי מונטגומרי   מריאן ז'אן-בפטיסט  אנריקה מרסיאנו   רוזלין סאנצ'ז   אריק קלוז
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  ניו יורק 
 מספר עונות:  7
 מספר פרקים:  160
 הפקה
 הפצה:  האחים וורנר טלוויזיה 
 אורך פרק:  שעה אחת
 שידור
 רשת שידור:  CBS (ארצות הברית)   ערוץ 2, רשת (ישראל)  ערוץ 10 (ישראל)   AXN (ישראל)  HOT Zone (ישראל)
 תקופת שידור מקורית:  26 בספטמבר 2002 – 19 במאי 2009
 קישורים חיצוניים
 אתר רשמי
 דף התוכנית ב-IMDb
 
ללא עקבות (באנגלית: Without a Trace) היא סדרת טלוויזיה אמריקנית המתרחשת בעיר ניו יורק. בסדרה מתוארים סוכני FBI המנסים לאתר אנשים נעדרים, ובכל פרק מתוארת בדרך כלל חקירת היעלמותו של אדם אחד.
שידורי הסדרה החלו כחלק מלוח השידורים של CBS לקראת סתיו 2002, והיא נוצרה על ידי האנק סטיינברג והופקה על ידי ג'רי ברוקהיימר. התוכנית הייתה הראשונה שזכתה לרייטינג דומה לזה של הסדרה ER, המופקת גם כן על ידי חטיבת הטלוויזיה של האחים וורנר. שני האנשים שעמדו בראש צוות ההפקה בתחילת התוכנית היו סטיינברג ואד רדליך, אך בין העונה השנייה לעונה השלישית הם פרשו מתפקיד פעיל בהפקת הסדרה, ובמקום הגיעו ג'ון נאש וגרג ווקר.
יחידת איתור הנעדרים המתוארת בסדרה היא בדיונית; במציאות, אין ב-FBI יחידה העוסקת רק באיתור נעדרים, והחקירות מועברות לאחריות הסוכנים השונים ללא קשר להשתייכותם ליחידה כזו או אחרת. הסדרה מתמקדת גם בחייהם האישיים של הסוכנים, ומתואר בה כיצד ניסיונם השונה מעניק להם תובנות ולעיתים תגובות טראומתיות לתיקים שונים. בפרקים רבים אחד מחברי הצוות מפגין חיבור רגשי למקרה, דבר הגורם לו או לה להתייחס למהלך האירועים באופן אישי.
אחד מההבדלים בין הסדרה לבין סדרות דרמה-פשע אחרות הוא הצגת מידע על אנשים שנעדרים במציאות בסוף כל פרק. בחלק מהמקרים המידע הזה מוחלף, כגון בפרק שבו תואר ניסיון התאבדות כאשר התגלה מידע על ארגון המסייע להתאבד. בשידורים במדינות אחרות הקטע הזה מושמט בדרך כלל: אולם, ערוץ תשע האוסטרלי מציג בדרך כלל מידע על אנשים נעדרים באוסטרליה, ובהונג קונג ערוץ TVB Pearl הקרין מידע על אנשים נעדרים בהונג קונג לאחר כל אחד מפרקי שתי העונות הראשונות.
רשת TNT רכשה ב-2003 את זכויות הסינדיקציה תמורת סכום של 1.4 מיליון דולר אמריקני עבור כל פרק.
הלוס אנג'לס טיימס דיווח על כך שצולמו 12 פרקים של העונה השישית לפני שביתת איגוד התסריטאים של אמריקה. כיוון שצוות הכתיבה של התוכנית הצטרף לשביתה, לא נכתבו פרקים נוספים עד לסיום העונה. אולם, לאחר סיום השביתה CBS הודעה ששידורי הסדרה יתחדשו ב-3 באפריל 2008 עם שישה פרקים. ב-2009 שודרה בארצות הברית העונה השביעית והאחרונה של הסדרה.
צוות השחקנים

אנתוני לפאליה: הסוכן המיוחד ג'ון מייקל "ג'ק" מלון. עומד בראש יחידת איתור הנעדרים של ה-FBI.
פופי מונטגומרי הסוכנת המיוחדת סמנתה "סם" ספייד. חברת צוות.
מריאן ז'אן-בפטיסט: הסוכנת המיוחדת ויויאן "ויו" ג'ונסון. חברת צוות.
אנריקה מרסיאנו: הסוכן המיוחד דני טיילור, לשעבר אלווארז. חבר צוות.
רוזלין סאנצ'ז: הסוכנת המיוחדת אלנה דלגאדו. חברת צוות.
אריק קלוז: הסוכן המיוחד מרטין פיצג'ראלד ובנו של סגן מנהל ה-FBI. חבר צוות.
עונות הסדרה > עונה ראשונה

צוות איתור הנעדרים של סניף ה-FBI מורכב מהבוס, ג'ק מלון, והצוות שלו: ויויאן ג'ונסון, דני טיילור וסמנתה ספייד. מרטין פיצג'ראלד מצטרף לצוות בתחילת העונה הראשונה. בנוסף לעבודתו עבור ה-FBI, ג'ק מנסה להיות אב ראוי לבנותיו ולהתמודד עם הפרידה מאשתו. סמנתה מנסה להתגבר על רומן סודי שהיה לה עם ג'ק. מרטין מנסה להסתגל להיותו חבר צוות חדש בצוות מגובש היטב. אביו הוא סגן המנהל של ה-FBI, מה שגורם למרטין לחשוש כי הוא יזכה ליחס מועדף.
עונות הסדרה > עונה שנייה

כאשר הצוות ממשיך במשימת איתור הנעדרים ג'ק ואשתו מחליטים להתגרש, בזמן שג'ק צריך לדאוג גם לאביו (מגולם על ידי מרטין לנדאו) החולה במחלת אלצהיימר. בעונה זו מתגלה מידע נוסף על העבר של הדמויות השונות, כולל העובדה שמרטין גדל אצל דודתו ודודו, וכן שדני הוא יתום שאחיו (אלכס פרננדז) הוא עבריין מורשע. מרטין יורה ופוצע באופן אנוש אדם שהתגרה בו, והוא וויויאן חייבים לשמור על שתיקה כדי לא לאבד את משרתם. ג'ק עושה ניסיון אחרון להציל את נישואיו בכך שהוא עובר לשיקגו, וויויאן זוכה לקידום וממלאת את תפקידו. אולם, בפרק האחרון של העונה אשתו עוזבת אותו ולוקחת איתה את שתי הבנות שלהם.
עונות הסדרה > עונה שלישית

ויויאן חוזרת לתפקידה הקודם כאשר ג'ק מקבל את עבודתו בחזרה, והדבר גורם למתחים שונים בקרב הצוות. היא חווה גם בעיות בלב המסכנות את חייה והקריירה שלה, ונאלצת לעבור ניתוח מסוכן. מרטין וסמנתה מתחילים לנהל רומן סודי, אך הוא מסתיים בצורה רעה. ג'ק נאלץ להיאבק באשתו על המשמורת של בנותיהם. דני נאלץ להתמודד עם עברו הטראומתי ועם אחיו החריג. העונה מסתיימת כאשר רוצח שכיר פותח בירי על מכונית שבה נוסעים מרטין ודני, בזמן שהם מובילים בה אסיר.
עונות הסדרה > עונה רביעית

לאחר שהוא שורד בקושי את המתקפה שנפתחה עליו בסוף העונה השלישית, מרטין נאלץ להתמודד עם ההשפעות ארוכות הטווח של פצעי הירי ואילו דני נאלץ להתמודד עם הפרעת דחק פוסט-טראומטית. אל הצוות מצטרפת חברה חדשה בשם אלנה דלגאדו, שבעבר הייתה שוטרת במשטרת ניו יורק. לאלנה יש קשר מסוים לדני, ומהותו לא מתבררת עד לעונה החמישית. מרטין סובל מהתמכרות למשככי כאבים, וג'ק מתחיל לנהל רומן עם אלמנתו של אחד ממדריכיו לשעבר שנהרג במסגרת תפקידו.
עונות הסדרה > עונה חמישית

חברתו של ג'ק מפילה את תינוקה ומחליטה לסיים את מערכת היחסים ביניהם. דני ואלנה מתחילים לצאת, בזמן שבעלה לשעבר (קרלוס) תובע לקבל את המשמורת על בתם היחידה (סופיה) ומאוחר יותר חוטף את בתם. בעונה זו מתגלה מידע נוסף על עברה הקשה של סמנתה, כולל מערכת היחסים המתוחה בינה לבין אמה ואחותה. ג'ק נחטף ומעונה על ידי אשה פסיכוטית, אך נראה כי הדבר כמעט ולא משפיע עליו. קרלוס משתחרר בסוף העונה, דבר הגורם לצוות לחשוש לביטחונה של אלנה, בזמן שחוטף סדרתי מתחיל לרדוף אשה צעירה.
עונות הסדרה > עונה שישית

ויויאן מתמנה לתפקיד ראש כוח המשימה לאיתור החוטף הסדרתי, ונראה כי הוא חלק מקבוצת אנשים הסוחרת בבני אדם למטרות יחסי מין. ג'ק מתחיל להתייחס לחשודים בקשיחות רבה על מנת לגרום להם להודות, וככל הנראה התנהגות זו נובעת מהפרעת דחק פוסט-טראומטית. סמנתה מגלה שהיא בהריון כתוצאה מיחסי-מין חד פעמיים עם מוזג בשם בריאן. ג'ק וצוותו עובדים ביחד עם גיל גריסום (מהסדרה CSI) בפרק "Where and Why", והם מנסים לאתר רוצח סדרתי שעשוי להיות החוטף של ילד שנעלם לפני שש שנים.
ג'ק ובובי

| --- | --- |

ג'ק ובובי
 סוגה:  דרמה
 יוצרים:  גרג ברלאנטי 
 שחקנים:  כריסטין לאטי לוגאן לרמן מאט לונג
 ארץ מקור:  ארצות הברית 
 מספר עונות:  1 
 מספר פרקים:  22 
 הפקה
 מפיקים בפועל:  דייוויד פטרקה 
 הפצה:  האחים וורנר טלוויזיה 
 מוזיקה:  בלייק נילי 
 אורך פרק:  45 דק' 
 שידור
 רשת שידור:  The WB 
 תקופת שידור מקורית:  12 בספטמבר 2004 – 11 במאי 2005
 קישורים חיצוניים
 דף התוכנית ב-IMDb
 
ג'ק ובובי (באנגלית: Jack and Bobby), סדרת דרמה אמריקאית. הסדרה מגוללת את סיפורם של בני משפחת מקליסטר מהעיירה הבדיונית הארט שבמיזורי. במרכז הסיפור נמצאים שני אחים, שבין השנים 2049-2041 אחד מהם יהיה נשיא ארצות הברית. הסדרה עוקבת אחר נעוריהם של האחים ג'ק ובובי מקליסטר, ומלווה גם את חייה של האם, פרופסור גרייס מקליסטר. במהלך הסדרה משובצים קטעי ראיונות עם אנשים מממשל מקליסטר בשנת 2049 שסיפרו על תקופת כהונתו של מקליסטר. הראיונות מתקשרים בעקיפין לעלילת הפרק.
הסדרה שודרה בארצות הברית ברשת The WB מספטמבר 2004 עד מאי 2005 ובישראל בערוץ אקסטרה הוט. ב-17 במאי 2005 הודיעה רשת האחים וורנר שהיא לא תשוב לעונה נוספת בגלל נתוני רייטינג נמוכים.
עלילה > גרייס

פרופסור גרייס מקליסטר, היא פרופסור להיסטוריה, דמוקרטית רדיקלית ואתאיסטית שלא מהססת לתקוף את מתנגדיה בכל הזדמנות. יש לה אח הומוסקסואל בשם ג'ימי. יש לה שני דוקטורטים והיא כתבה שלושה ספרים. גרייס היא מרצה כריזמטית שאהובה מאוד על תלמידיה. במהלך הסדרה מנסה גרייס להיגמל מעישון מריחואנה.
בזמן לימודיה האקדמיים עבדה כמלצרית, אז פגשה את אבי בניה, חואן רוברטו דל אלבה, מנקה שולחנות מקסיקני. כשג'ק היה בן שלוש גורש חואן חזרה למולדתו, ובדרך התחבר עם טיפוס מפוקפק. יחד השניים שדדו חנות מכולת, וחואן ירה במוכר. הוא נכנס לכלא בטקסס למאסר עולם. גרייס סיפרה לילדיה ולשאר הסקרנים שאבי הבנים הוא ארכאולוג מצ'ילה שנפטר. ילדיה גילו את האמת במהלך הסדרה.
במהלך הסדרה מנהלת גרייס רומן עם עוזר ההוראה שלה, טום וקסלר-גרהאם. הרומן נחשף על ידי קולגה של גרייס, שדרש לטפל בנושא. נגד השניים לא ננקטו צעדים, והרומן הסתיים מאליו.
גרייס מיודדת מאוד עם שכנה פיטר בנדיקט, נשיא האוניברסיטה של מיזורי, ואביה של קורטני, חברתו של ג'ק ולימים אשת הנשיא לבית מקליסטר.
גרייס נפטרה בתחילת שנות ה-40 של המאה ה-21.
עלילה > ג'ק

ג'ק מקליסטר, נער בן 16, תלמיד בתיכון טרומן של הארט, מיזורי. ג'ק מצטיין בריצה והיה כוכב נבחרת הריצה של בית הספר, עד שנפצע בברך. ג'ק היה חבר של מיסי בלנאפ (קרי לין פראט), נערה שנהרגה במהלך הסדרה בתאונת דרכים, ושל קורטני בנדיקט, בתו של פיטר.
ג'ק היה חייל במהלך "מלחמת האמריקות" הפיקטיבית ונפצע בגלל הפציעה הישנה בברך כשהגן על חייליו. אחרי המלחמה היה ג'ק עורך דין שהגן על חפים מפשע שהואשמו. אחיו בובי הציע לו לרוץ לקונגרס. ג'ק נבחר, ובמהלך הקדנציה שלו נהרג באופן טראגי בזמן שוד של חנות מכולת. הוא היה נשוי ואב לשניים. במותו אמר עליו אחיו, בובי, שהוא האדם הטוב ביותר שהעולם לא זכה להכיר.
עלילה > בובי

רוברט בראונינג מקליסטר, נער בן 13, תלמיד בבית ספר תיכון טרומן של הארט, מיזורי.
בובי החליף את אחיו שמת כחבר קונגרס דמוקרטי, אך בתום קדנציה זו רץ בובי כרפובליקני, בניגוד מוחלט לאמונות הדמוקרטיות של אמו. יתרה מכך: בניגוד לאמו האתאיסטית, הצטרף בובי בנעוריו לכנסייה האפיסקופלית, והיה כומר. בובי נישא לקורטני בנדיקט, שהייתה חברתו של אחיו, ג'ק.
מקליסטר התכונן לרוץ לנשיאות מטעם המפלגה הרפובליקנית, אך סנאטור מיזורי דניס מורגנתל גבר עליו. הוא החליט לרוץ כעצמאי, ונבחר לנשיאה ה-51 של ארצות הברית בשנת 2041.
במהלך שתי כהונותיו, עד 2049, ידע בובי עליות ומורדות: הוא נחשד בהטרדה מינית של אחת מעוזרותיו; הוא התגלה כבוגד באשתו עם סגניתו; בכהונתו אירע פיגוע גרעיני באמצע שיקגו; ומקליסטר אף איבד את בנו השני, הנרי, בתאונת דרכים. במהלך הבחירות אף שיקר בובי וסיפר שאביו היה ארכאולוג מצ'ילה; האמת נחשפה במהלך הבחירות.
צוות

גרייס מקליסטר - כריסטין לאטי
בובי מקליסטר - לוגאן לרמן
ג'ק מקליסטר - מאט לונג
את הסדרה יצרו גרג ברלאנטי, בראד מלצר ותומאס שלאמי, בעלה של כריסטיאן להטי ומבמאי סדרת הטלוויזיה הבית הלבן.
הכוחות המזוינים של ארמניה

| --- | --- |

 מדינה:  ארמניה ארמניה
 תקופת הפעילות:  1918–הווה (כ־107 שנים) 
 הגוף הקודם:  הכוחות המזוינים של אזרבייג'ן 
 זרועות בצבא:  הצבא הארמני  Armenian Air Defense Force  Armenian Air Force  Armenian Border Guard 
 מטה:  ירוואן 
 מנהיגות
 המפקד העליון:  ניקול פשיניאן 
 כוח אדם
 אורך השירות:  24 חודשים
 כוחות פעילים:  70,600
 תקציב
 תקציב שנתי:  1.5 מיליארד דולר (2024)
 אחוזי תמ"ג:  5.4% (2024)
 
הכוחות המזוינים של ארמניה (בארמנית: Հայաստանի զինված ուժեր) מורכבים משני אגפים: צבא היבשה (אנ'), וחיל האוויר וההגנה האווירית (המהווה אגף מאוחד). אף על פי שהוקם חלקית מכוחות הצבא הסובייטי לשעבר שהוצבו ברפובליקה הארמנית (בעיקר יחידות של ארמיית המשמר השביעית של המחוז הצבאי של עבר הקווקז), ניתן לייחס את צבא ארמניה לייסודה של הרפובליקה הראשונה של ארמניה בשנת 1918. בהיותה מדינה ללא מוצא לים, לארמניה אין צי.
מפקד הצבא הוא ראש ממשלת ארמניה, ניקול פשיניאן. משרד ההגנה מופקד על ההנהגה הפוליטית בראשותו של סורן פפיקיאן, ואילו הפיקוד הצבאי נותר בידי המטכ"ל, בראשות הרמטכ"ל, שהוא לוטננט גנרל אדוארד אסריאן.
היסטוריה

ארמניה הקימה את משרד ההגנה ב-28 בינואר 1992. משמר הגבול הכפוף למשרד מסייר בגבולות ארמניה עם גאורגיה ואזרבייג'ן ואילו כוחות רוסים ממשיכים לפקח על גבולותיה עם איראן וטורקיה. מאז 2002, ארמניה חברה בארגון האמנה לביטחון משותף. ארמניה חתמה על תוכנית שיתוף פעולה צבאית עם לבנון ב-27 בנובמבר 2015.
מאז 1988 נמצאים כוחות הצבא הארמנים במצב מלחמה עם אזרבייג'ן השכנה. בה היו מספר עימותים חלק בקנה מידה מלא.
מאז מלחמת קרבאך השנייה מצבו של הצבא הידרדר משמעות עקב הפסד והוא אינו ברור כל-כך. דבר שגרם לארמניה להתקרב יותר לארצות הברית (לאחר שקודם הייתה שותפה של רוסיה שלא ספקלה עזרה במלחמה) איתה היא אורכת אימונים משותפים יחד עם קבלת ציוד מערבי.